**Stokilový náklad a dvesto metrov prevýšenia. Tatry boli svedkami rekordnej Nosičskej stovky 2025**

Hrebienok, 27. mája 2025 – **Vysoké Tatry opäť preverili silu a vytrvalosť horských nosičov a nosičiek. Na štarte tradičných pretekov Nosičská stovka 2025 sa zišli desiatky súťažiacich, ktorí sa vydali na dvojkilometrovú trasu z Hrebienka na Zamkovského chatu s prevýšením 200 metrov. Medzi mužmi so stokilovým nákladom vrátane sudu piva Radegast zvíťazil Štefan Šuster v rekordnom čase 38 minút a 48 sekúnd. Medzi ženami si s tridsaťkilovou záťažou najlepšie počínala Eszter Hortobágyiová.**

Tohtoročný ročník Memoriálu Juraja Petranského – Nosičská stovka – opäť pripomenul, že nosičské remeslo nie je len o fyzickej sile. Vyžaduje tiež vytrvalosť, skúsenosti a schopnosť pohybovať sa v meniacom sa horskom teréne. **Na štart sa postavilo 44 pretekárov, ktorí sa rozhodli zmerať si sily s náročnou trasou a ťažkým nákladom.** *„Nosičská stovka je oslavou sily, vytrvalosti a tradície. Každý, kto sa postaví na štart a pokúsi sa zdolať trasu s nákladom, si zaslúži rešpekt. Tieto preteky nie sú len o výkone, ale aj o pokore k horám a nosičskému odkazu,“* uviedla **Zuzana Fabčinová, manažérka značky Radegast** na Slovensku.

Tieto preteky sú každoročnou poctou všetkým nosičom, ktorých práca je pre zásobovanie horských chát nenahraditeľná. Ani strmé stúpanie a ťažký náklad neodradili súťažiacich od toho, aby predviedli skvelé výkony. Štefan Šuster (Zamkovského chata), víťaz pretekov, dorazil do cieľa za 38 minút a 48 sekúnd. Prekonal 12 rokov starý rekord Braňa Karafu o 20 sekúnd. Medzi ženami sa s výzvou najlepšie popasovala Eszter Hortobágyiová, ktorá zvládla trasu za 25 minút a 2 sekundy. Po dobehu nasledovalo tradičné priateľské posedenie na Zamkovského chate so živou hudbou, ktoré podčiarklo jedinečnú atmosféru celého podujatia.

Na obzore je ďalšia vysokohorská výzva. Na jeseň čaká milovníkov hôr pokračovanie v podobe Sherpa Rallye v Nízkych Tatrách. *„Ďalšie špičkové preteky horských nosičov sa uskutočnia tento október v Nízkych Tatrách. Nosiči so svojím nákladom vyrazia na chatu M. R. Štefánika pod Ďumbierom (1740 m n. m). Presný termín zatiaľ nie je stanovený, ale isté je, že pôjde opäť o poriadnu výzvu,“* hovorí **Štefan Bačkor, spoluorganizátor pretekov.**

Radegast je stálym partnerom nosičských pretekov Nosičská stovka a Sherpa Rallye.

**Kontakt spoločnosti Plzeňský Prazdroj Slovensko pre médiá:**

Miroslava Janušicová, tlačová hovorkyňa, [miroslava.janusicova@asahibeer.sk](mailto:miroslava.janusicova@asahibeer.sk), +421 910 832 016

***Pozn. pre editorov:***

* *Prvá várka piva v Pivovare Radegast v Nošoviciach (Moravsko-Sliezky kraj) bola uvarená v roku 1970. Prvý sládok, pán Jaromír Francl, presadil pre pivo Radegast na tú dobu netypický horký charakter piva.*
* *Pivovar je pomenovaný podľa boha Radegasta – slovanského boha slnka, hojnosti a úrody, patróna Beskýd. Jeho názov si zvolili miestni obyvatelia vo verejnej súťaži. Socha boha Radegasta sa nachádza na hore Radhošť v Beskydách na Morave.*
* *Plzeňský Prazdroj Slovensko je s 530 zamestnancami jedným z najmodernejších pivovarov v strednej Európe.*
* *Do portfólia značiek spoločnosti patrí Pilsner Urquell, Šariš, Velkopopovický Kozel, Radegast, Gambrinus, Smädný Mních, Captain Jack, Peroni a nealkoholické pivo Birell. Je hrdá na všetky svoje značky, predovšetkým na Šariš Žiarivú 12 % a Šariš Iskrivú 10 %, ktoré ihneď po uvedení na trh v roku 2023 získali na degustačnej súťaži Slovenská pivná korunka zlaté medaily.*
* *Smerovanie Plzeňského Prazdroja Slovensko v oblasti udržateľného rozvoja určuje stratégia udržateľnosti* [*Na budúcnosť 2030*](https://www.prazdroj.sk/media/uhlikova-neutralita-vyrazna-redukcia-plastov-a-setrenie-vody-prazdroj-mieri-so-strategiou-udrzatelnosti-do-roku-2030)*. Kroky spoločnosti v tejto oblasti zhrňuje* [*integrovaná Správa o udržateľnosti*](https://udrzatelnost.prazdroj.sk/sprava-o-udrzatelnosti/)*.*